
GUVERNUL REPUBLICII MOLDOVA

DECIZIE PROTOCOLARĂ nr. ___/2026


Extras din procesul-verbal nr. _ __ (pct. ____)

al ședinței Guvernului din __ _ ____ 2026




Se aprobă și se prezintă Parlamentului spre examinare proiectul legii pentru modificarea unor acte normative (ajustarea cadrului normativ la prevederile celui de-al doilea Protocol adițional la Convenția privind criminalitatea informatică). 



Prim-ministru 			            ALEXANDRU MUNTEANU




Aprobat în ședința Guvernului din _______ 2026
Decizia protocolară nr. ______ /2026

Proiect

PARLAMENTUL REPUBLICII MOLDOVA

LEGE

[bookmark: _Hlk230273059]pentru modificarea unor acte normative
(ajustarea cadrului normativ la prevederile celui de-al doilea Protocol adițional la Convenția privind criminalitatea informatică)

Parlamentul adoptă prezenta lege organică.

Articolul I. – Legea nr. 20/2009 privind prevenirea și combaterea criminalității informatice (Monitorul Oficial al Republicii Moldova, 2010, nr. 11-12, art. 17), cu modificările ulterioare, se modifică după cum urmează: 
1. Articolul 2 se completează cu o noțiune nouă cu următorul cuprins:
„urgență - o situație în care există un risc semnificativ și iminent la adresa vieții sau a siguranței oricărei persoane fizice.”.
2. La articolul 4: 
alineatul (2) se completează cu litera c) cu următorul cuprins: 
„c) recepționează și transmite, prin punctul de contact, disponibil 24/7, cererile privind divulgarea accelerată în situații de urgență și a cererilor prevăzute de tratatele internaționale aplicabile privind probele electronice.”;
alineatul (4) se completează cu literele b1) – b2) cu următorul cuprins:
„b1) asigură executarea, în conformitate cu prevederile Codului de procedură penală, a solicitărilor autorităților competente străine privind divulgarea accelerată a datelor privind abonații;
b2) asigură executarea, în conformitate cu prevederile Codului de procedură penală, a solicitărilor autorităților competente străine privind divulgarea accelerată, în situații de urgență, a unor date informatice specifice stocate din partea furnizorului de servicii care deține sau controlează aceste date.”
3. La articolul 7, alineatul (1) se completează cu litera i) cu următorul cuprins:
 „i) să asigure, în situațiile de urgență, divulgarea accelerată a datelor informatice stocate, imediat după recepționarea solicitării autorității competente, art.4 alin. (2) și alin. (4), prin implementarea unor proceduri tehnice interne care să permită furnizarea rapidă a datelor solicitate către autoritatea emitentă, cel târziu în 72 ore.”.
2. La articolul 8: 
la alineatul (2), după textul „asistenţa juridică internațională în materie penală;” se completează cu textul „divulgarea accelerată a datelor informatice;”;
se completează cu alineatul (3) cu următorul cuprins:
„(3) Cooperarea internațională privind obținerea probelor electronice în cadrul procesului penal se realizează în condițiile legislației și ale tratatelor internaționale la care Republica Moldova este parte.”.
3. La articolul 10, alineatul (4) va avea următorul cuprins:
„(4) Transmiterea datelor informatice se va efectua doar în urma acceptării cererii de asistență juridică internațională în materie penală, cu excepția cazurilor prevăzute de legislația cu privire la asistenţa juridică internaţională în materie penală și de tratatele internaționale aplicabile.”.
Se completează cu articolele 101 – 102, cu următorul cuprins:
„Articolul 101. Divulgarea accelerată a informațiilor referitoare la abonați 
(1) Autoritatea competentă a Părții solicitante sau de către o altă autoritate acceptată potrivit tratatelor internaționale la care Republica Moldova este parte, poate solicita, în condițiile prezentei legi și ale Codului de procedură penală, divulgarea accelerată a informațiilor specifice și stocate referitoare la abonați, aflate în posesia sau sub controlul unui furnizor de servicii de pe teritoriul Republicii Moldova.
(2) Solicitarea prevăzută la alin. (1) este însoțită de ordinul emis de autoritatea competentă străină, de informațiile justificative și, după caz, de instrucțiuni procedurale speciale.
(3) Ordinul emis de autoritatea competentă va cuprinde:
a) autoritatea emitentă și data emiterii ordinului;
b) o declarație conform căreia ordinul este transmis în temeiul tratatului internațional la care Republica Moldova este parte;
c) denumirea și adresa furnizorului de servicii care urmează să fie notificat (notificați);
d) infracțiunea (infracțiunile) care face (fac) obiectul anchetei sau al procedurii penale;
e) autoritatea care solicită informațiile sau datele, dacă este diferită de autoritatea emitentă; 
f) descrierea detaliată a informațiilor sau datelor specifice solicitate; 
g) informații justificative suplimentare, după caz. 
(4) 	În informațiile justificative, furnizate în scopul sprijinirii părții solicitate în ceea ce privește punerea în aplicare a ordinului și care nu sunt divulgate furnizorului de servicii fără consimțământul părții solicitante, se specifică:
a) temeiurile juridice din legislația națională în baza cărora autoritatea emite ordinul;
b) dispozițiile legale și sancțiunile aplicabile pentru infracțiunea (infracțiunile) care face (fac) obiectul urmăririi penale;
c) motivul pentru care partea solicitantă consideră că furnizorul de servicii deține sau controlează datele;
d) un rezumat al faptelor legate de procedură;
e) relevanța informațiilor sau a datelor pentru anchetă sau procedură;
f) datele de contact ale unei (unor) autorități care pot furniza informații suplimentare;
g) dacă s-a solicitat deja păstrarea informațiilor sau a datelor, inclusiv data păstrării și orice număr de referință aplicabil; și
h) dacă s-au solicitat deja informațiile sau datele prin alte mijloace și, în caz afirmativ, în ce mod.
(5) De la data primirii tuturor informațiilor prevăzute la alin. (2)–(4), Procuratura Generală întreprinde măsurile necesare pentru transmiterea ordinului către furnizorul de servicii, în cel mult 45 de zile. 
(6) Procuratura Generală dispune ca furnizorul de servicii să prezinte informațiile solicitate în termen de cel mult 20 de zile de la primirea ordinului.
(7) Solicitarea poate fi transmisă și acceptată în format electronic, cu aplicarea unor măsuri corespunzătoare de securitate și autentificare.
(8) Informațiile obținute se transmit Părții solicitante, prin intermediul Procuraturii Generale, fără întârziere nejustificată, cu indicarea, după caz, a condițiilor de utilizare a acestora.
(9) Executarea solicitării poate fi refuzată, amânată sau condiționată în cazurile prevăzute de tratatul internațional la care Republica Moldova este parte. Procuratura Generală informează Partea solicitantă, în cel mai scurt termen posibil, despre refuzul, amânarea sau condițiile stabilite.
Articolul 102. Divulgarea accelerată în situații de urgență a datelor informatice stocate, prin punctul de contact 24/7
(1) În situație de urgență, punctul de contact disponibil permanent, 24/7, desemnat conform tratatului internațional la care Republica Moldova este parte, poate să transmită o cerere către un punct de contact al unei alte părți și să primească o cerere de la acesta prin care se solicită asistență imediată pentru a obține din partea unui furnizorul de servicii de pe teritoriul părții respective divulgarea accelerată a datelor informatice specifice stocate care sunt deținute sau controlate de furnizorul de servicii respectiv, fără a fi necesară o cerere de asistență mutuală. 
(2) Solicitarea menționată la alin. (1) se transmite spre executare Procuraturii Generale, care dispune, în condițiile Codului de procedură penală, măsurile necesare pentru obținerea datelor de la furnizorul de servicii aflat pe teritoriul Republicii Moldova.
	(3) Solicitarea menționată la alin. (1) trebuie să conțină cel puțin:
a) autoritatea competentă care solicită datele și data emiterii solicitării;
b) o declarație conform căreia ordinul este transmis în temeiul tratatului internațional la care Republica Moldova este parte;
c) denumirea și adresa furnizorului de servicii despre care se consideră că deține sau controlează datele solicitate;
d) infracțiunea care face obiectul investigației sau procedurii penale, cu indicarea normelor juridice aplicabile și a sancțiunilor prevăzute;
e) faptele suficiente care demonstrează existența situației de urgență și legătura dintre datele solicitate și această situație;
f) descrierea detaliată a datelor informatice solicitate;
g) instrucțiunile procedurale speciale;
h) orice alte informații care pot facilita obținerea și divulgarea datelor solicitate.
(4) Solicitările pot fi acceptate în format electronic, cu aplicarea unor măsuri corespunzătoare de securitate și autentificare. În cazuri justificate de urgență, solicitarea poate fi primită și verbal, cu obligația confirmării acesteia în format electronic, în cel mai scurt termen. 
(5) Procuratura Generală informează imediat, prin punctul de contact 24/7, autoritatea competentă solicitantă, despre admiterea, refuzul, amânarea sau condiționarea executării solicitării. 
(5) După executarea solicitării, autoritatea competentă străină transmite solicitarea și informațiile suplimentare necesare prin intermediul unei cereri de asistență juridică internațională în materie penală.”.

[bookmark: _Hlk225776521]Articolul II. Legea nr. 371/2006 cu privire la asistența juridică internațională în materie penală (Monitorul Oficial al Republicii Moldova, 2007, nr. 14–17, art.42), cu modificările ulterioare, se modifică după cum urmează:
1. Art. 1 alin. (3) se completează cu lit. a1), cu următorul cuprins:
„a1) transmiterea datelor și informațiilor în format electronic, care pot constitui probe electronice în cazul infracțiunilor informatice sau a infracțiunilor comise prin utilizarea tehnologiilor informaționale sau a comunicațiilor electronice;”.
2. Art. 7 se completează cu alin. (4) - (5), cu următorul cuprins:
„(4) În cazul formelor de cooperare juridică internațională în materie penală, prevăzute la art. 1 alin. (3) lit. a1), cererile de asistență juridică pot fi transmise în format electronic, se autentifică prin mijloace electronice și se transmit prin canale de comunicare securizate, care asigură autenticitatea, integritatea și confidențialitatea acestora, în condițiile tratatelor internaționale la care Republica Moldova este parte, cu indicarea, după caz, a datelor sau categoriilor de date solicitate, în măsura prevăzută de tratatul la care Republica Moldova este parte.
	(5) În situație de urgență, cererile de asistență juridică, menționate la alin. (4), pot fi transmise prin punctele de contact disponibile permanent (24/7) desemnate în cadrul Procuraturii Generale și a subdiviziunii specializate a Ministerului Afacerilor Interne, în condițiile tratatelor internaționale la care Republica Moldova este parte.”.
	3. Art. 9 se completează cu alin. (3), cu următorul cuprins:
„(3) În situație de urgență, cererile de asistență juridică, ordinile și informațiile însoțitoare sau răspunsurile la acestea pot fi redactate într-o limbă acceptată de statul solicitat, ori pot fi însoțite de o traducere într-o astfel de limbă.”.
4. Se completează cu art. 132, cu următorul cuprins:
„Articolul 132. Cooperarea în temeiul tratatelor internaționale privind obținerea probelor electronice
	(1) Cooperarea internațională în vederea obținerii probelor electronice se realizează în condițiile prezentei legi, ale Codului de procedură penală și ale tratatelor internaționale la care Republica Moldova este parte. 
(2) Cererile prevăzute la alin. (1) pot avea ca obiect:
a) furnizarea informațiilor despre înregistrarea numelui de domeniu;
b) furnizarea informațiilor, inclusiv în regim accelerat privind abonații sau utilizatorii serviciilor de comunicații electronice, cu excepția datelor de trafic și de conținut;
c) furnizarea datelor informatice stocate, inclusiv în regim accelerat, în cazurile prevăzute de tratatele internaționale la care Republica Moldova este parte.
	(3) Cererile, prevăzute la alin. (2) lit. a), pot fi transmise direct instituțiilor competente ale altor state, în condițiile tratatului internațional la care Republica Moldova este parte. 
	(4) Cererile autorităților competente străine privind informațiile referitoare la numele de domeniu național „.md” se transmit instituției competente desemnate prin lege pentru administrarea registrului domeniului „.md”, care le examinează și le execută în condițiile legislației naționale.
	(5) În cazul refuzului executării cererii, autoritatea solicitantă poate solicita consultarea autorității centrale desemnate. Dacă autoritatea centrală va constata că motivele refuzului nu sunt întemeiate, instituția competentă va furniza autorității solicitante informații solicitate.
	(6) În cadrul procesului penal, în scopul obținerii informațiilor prevăzute la alin. (2) lit. b), autoritățile competente sau autoritatea centrală desemnată, la solicitarea autorităților competente din alte state, pot emite ordine care se transmit ca parte a cererii de asistență juridică. 
	(7) Ordinele prevăzute la alin. (6) se emit și se însoțesc cu informații justificative care să permită autorității statului solicitat să aprecieze legalitatea și necesitatea executării acestora, în conformitate cu cerințele tratatului internațional la care Republica Moldova este parte.
	(8) Executarea cererilor și a ordinelor, prevăzute de alin. (6) și (7), primite de la alte state se realizează de către autoritățile competente desemnate în acest scop, prin intermediul autorității centrale, în conformitate cu legislația națională.
	(9) În cadrul procesului penal, în situații de urgență, autoritățile competente pot solicita, prin intermediul punctului de contact desemnat în cadrul rețelei 24/7, informații prevăzute la alin. (2) lit. c) stocate de către furnizorii de servicii aflați pe teritoriul altui stat, în condițiile tratatului internațional la care Republica Moldova este parte.
	(10) La primirea unei cereri prevăzute la alin. (9), punctul de contact desemnat asigură transmiterea acesteia către autoritățile competente și poate dispune, în condițiile legii, solicitarea obținerii sau conservării imediate a datelor informatice de la furnizorii de servicii aflați pe teritoriul Republicii Moldova.
	(11) Autoritățile competente, în baza cererii transmise prin punctul de contact, pot solicita furnizorilor de servicii divulgarea datelor informatice necesare și asigură transmiterea acestora către partea solicitantă, în condițiile legii.
	(12) După executarea cererii prevăzute la alin. (9), autoritatea solicitantă poate fi obligată să transmită o cerere de asistență juridică în condițiile prezentei legi și ale tratatului internațional la care Republica Moldova este parte.”.
6. Art. 24 se completează cu alin. (3) - (6), cu următorul conținut:
          „(3) În situație de urgență, cererile privind comisiile rogatorii pot fi transmise în condițiile prevederilor art. 7 alin. (4) și (6), prin punctul de contact 24/7 al autorității centrale.
          (4) În situația prevăzută la alin. (3), autoritatea centrală verifică imediat întrunirea condițiilor de urgență și poate solicita, în regim accelerat, informații suplimentare necesare pentru stabilirea temeiului cererii, care se transmit imediat de către autoritatea solicitantă, fără a afecta prioritatea examinării și executării cererii.
          (5) După confirmarea existenței situației de urgență și a îndeplinirii condițiilor prevăzute de prezenta lege și de tratatele internaționale la care Republica Moldova este parte, cererile prevăzute la alin. (3) se execută cu prioritate, în cel târziu 96 de ore, cu derogare de la procedurile ordinare de transmitere și soluționare.
          (6) Autoritatea centrală asigură funcționarea unui punct de contact 24/7 pentru primirea și coordonarea cererilor de asistență juridică internațională în cazuri de urgență.”.
         7. Art. 28 se completează cu alin. (8), cu următorul conținut:
          „(8) Dispozițiile prezentului articol se aplică în coroborare cu tratatele internaționale la care Republica Moldova este parte, iar în măsura în care acestea nu reglementează anumite aspecte procedurale, se pot utiliza mecanismele de cooperare internațională relevante. Utilizarea mijloacelor de comunicare electronică, precum și contactele directe între autoritățile competente ale statelor implicate se realizează exclusiv în scopul organizării și desfășurării audierii, fără a aduce atingere procedurilor de transmitere și executare a cererilor prin autoritățile centrale competente, prevăzute de prezenta lege.”.
8. La art. 331, alineatul unic devine alin. (1), iar articolul se completează cu alin. (2), cu următorul cuprins:
           „(2) În condițiile tratatelor internaționale la care Republica Moldova este parte, autoritățile competente pot stabili, de comun acord, în cadrul echipelor comune de investigații, aspecte privind scopul, componența, durata, organizarea și funcționarea acestora, inclusiv modalitățile de cooperare, comunicarea directă între autoritățile participante, precum și condițiile de utilizare a informațiilor și probelor, în măsura în care acestea nu contravin legislației naționale.”.
Articolul III. Codul de procedură penală al Republicii Moldova nr. 122/2003 (republicat în Monitorul Oficial al Republicii Moldova, 2013, nr. 248–251, art. 699), cu modificările ulterioare, se modifică după cum urmează:
1. Art. 6 se completează cu pct. 81) cu următorul cuprins:
„81) canale de comunicare securizate – mijloace de comunicare electronică utilizate pentru transmiterea informațiilor, care permit verificarea identității participanților, asigură confidențialitatea și integritatea informațiilor transmise și previne accesul sau utilizarea neautorizată a acestora;”.
2. Art. 532 se completează cu alin. (3), cu următorul cuprins: 
„(3) Prin derogare de la alin. (1), în cazurile prevăzute de legislația națională și de tratatele internaționale la care Republica Moldova este parte, cererile privind obținerea probelor electronice pot fi transmise direct, inclusiv în format electronic, prin punctul de contact disponibil permanent (24/7) desemnat în temeiul tratatelor respective.”. 
3. La art. 533 alin. (1) pct. 3) va avea următorul cuprins: 
„3) efectuarea cercetării la fața locului, percheziției, ridicării de obiecte și documente și transmiterii acestora peste hotare, sechestrului, confruntării, prezentării spre recunoaștere, efectuării expertizelor judiciare, confiscării bunurilor provenite din săvârșirea infracțiunii și a altor acțiuni de urmărire penală, precum și identificarea abonaților și obținerea datelor informatice, inclusiv a datelor privind abonații, a datelor de trafic și a datelor de conținut, în condițiile prezentului cod și ale tratatelor internaționale la care Republica Moldova este parte;”.
4. Art. 536 se completează cu alin. (5), cu următorul cuprins: 
„(5) Cererea de comisie rogatorie poate fi întocmită și transmisă în formă electronică, în cazurile și condițiile prevăzute de prezentul cod, de legea specială și de tratatele internaționale la care Republica Moldova este parte.”.
5. Art. 537 se completează cu alin. (3), cu următorul cuprins: 
„(3) Prin derogare de la prevederile alin. (1) și (2), în cazurile prevăzute de lege sau de tratatele internaționale la care Republica Moldova este parte, cererea de comisie rogatorie poate fi transmisă și în format electronic, prin canale de comunicare securizate, care asigură autenticitatea, integritatea și confidențialitatea acesteia. În astfel de cazuri, autentificarea cererii se poate realiza prin mijloace electronice sau prin alte proceduri acceptate potrivit tratatului internațional la care Republica Moldova este parte ori legislației speciale, fără a aduce atingere obligației de prezentare ulterioară a originalului, dacă aceasta este necesară.”.
6. Se completează cu art. 5371, cu următorul cuprins: 
„Articolul 5371. Executarea în regim de urgență a comisiilor rogatorii 
În situație de urgență, cererile de comisie rogatorie se execută de urgență și în mod prioritar, în condițiile prezentului cod, legii speciale și ale tratatelor internaționale la care Republica Moldova este parte.”.
Capitolul IX se completează cu secțiunea 13, cu următorul cuprins:
„Secțiunea 13 Cooperarea internațională privind obținerea probelor electronice
Articolul 5404. Condițiile generale privind divulgarea datelor informatice de către furnizorii de servicii din străinătate 
(1) Procedura de divulgare a datelor informatice de la furnizorii de servicii
din străinătate, fără adresarea unei cereri de asistență juridică internațională, se realizează în condițiile prezentului cod și ale tratatelor internaționale la care Republica Moldova este parte.
(2) Autorităților competente din străinătate, fără întocmirea unei cereri de asistență juridică internațională în materie penală, le pot fi adresate solicitări referitoare la divulgarea accelerată a datelor privind abonații sau solicitări privind divulgarea accelerată a unor date informatice specifice stocate.
Articolul 5405. Divulgarea accelerată a informațiilor referitoare la abonați 
(1) În cadrul procesului penal, autoritățile competente naționale, fără să formuleze o cerere de asistență juridică internațională în materie penală, pot solicita
unei autorități competente din străinătate, divulgarea accelerată a unor date informatice specifice stocate, care sunt deținute sau controlate de un furnizor de servicii care nu au sediul în Republica Moldova.
(2) Solicitarea privind divulgarea accelerată a unor date informatice specifice
stocate se transmit prin punctul de contact, disponibil 24/7.
(3) Solicitarea, prevăzută la alin. (1) este însoțită de ordinul emis de autoritatea competentă străină, de informațiile justificative și, după caz, de instrucțiuni procedurale speciale.”.
Articolul IV. La art. 3, alin. (5) din Legea nr. 72/2025 comunicațiilor electronice (Monitorul Oficial al Republicii Moldova, 2025, nr. 226–228, art. 266) se completează cu lit. f) și g) cu următorul cuprins:
„f) furnizează, la cererea autorității competente formulate în condițiile legii și ale tratatelor internaționale la care Republica Moldova este parte, informațiile necesare identificării registrantului unui nume de domeniu, în scopul unei investigații sau procedurilor procesuale penale;
g) primește și execută cererile prevăzute la lit. f), inclusiv în format electronic, prin canale care asigură autenticitatea, integritatea și confidențialitatea acestora.”.
Articolul V. Prezenta lege intră în vigoare peste o lună de la data publicării în Monitorul Oficial al Republicii Moldova.




PREȘEDINTELE  PARLAMENTULUI				Igor GROSU

